Scrisoare de intentie

Subsemnatul Dr. Dorin Vancea va adresez aceasta scrisoare pentru a–mi exprima intentia de a candida pentru functia de membru in cadrul Consiliulului Societății Române de Pneumologie.

Am detinut functia de Manager de Spital in perioada 200-2005 si 2006 -2010. Detin functia de Vicepresedinte al Sectiunii de Bronhologie al Societatii Romane de Pneumologie din 2002 si pana in prezent. Din 2013 detin calitatea de membru fondator al Grupului de Lucru pentru Deficitul de alfa-1 Antitripsina si functia de Presedinte al Sectiunii de Cancer Bronhopulmonar, fapt ce mi-au permis ca pe parcursul intregii mele activitati profesionale sa imi valorific cu succes calitatile manageriale de decizie si actiune.

Cu ocazia numeroaselor manifestari stiintifice la care am participat sau pe care le-am organizat (ex. a V-a Conferinta Nationala de Bronhologie cu participare internationala noiembrie 2009, Timisoara), am avut ocazia sa sustin si sa promovez actiunile societatii si ale colegilor, m-am implicat activ din punct de vedere stiintific prin sustinerea unor lucrari de actualitate in domeniul pneumologiei, precum si in sustinerea profesionala a tinerilor pneumologi prin cursurile postuniversitare, pregatirea rezidentilor, articole si carti publicate.

Experienta pe care o am in organizare, calitatile decizionale si interesul pentru dezvoltarea mea continua vor contribui la obtinerea unor rezultate pozitive prin implementarea tuturor activitatilor SRP.

Ca obiective imi propun ca pe viitor sa particip in continuare la toate activitatile SRP, sa sustin initiativele stiintifice si profesionale pe diferite tematici prin organizarea cursurilor si workshopurilor cu accent pe cele din cadrul Sectiunilor de Cancer Bronhopulmonar si Bronhologie

Consider ca intrunesc cerintele profesionale, manageriale si morale pentru ocuparea functiei de membru in cadrul Consiliulului Societății Române de Pneumologie.

Mai multe infirmatii cu privire la activitatea profesionala sunt detaliate în CV-ul anexat prezentei scrisori.

Multumindu-va pentru interesul pe care-l veti acorda candidaturii mele,

Cu consideratie,

Dr. Dorin Vancea